4. Dipuo tse di farologaneng le ditsela tse di farologaneng tsa go bua ga se fela mekgwa ya tlhaeletsano; mme gape ke tikologo e batho ba golalang le e ditso di agiwang mo go yona. 26 Motsadi yo e seng Mosupi a ka nna a kopa kgotlatshekelo gore e mo neye tetla ya go godisa ngwana kgotsa bana e le gore a kgone go laola gore bana ba godisiwa jang ka tsela ya bodumedi. Bangwe ba bolela gore go godisiwa o le mongwe wa Basupi ba ga Jehofa go kotsi. Ba ka nna ba ntsha mabaka a gore bana ba tla timiwa tshono ya go ipelela meletlo ya botsalo, mekete ya malatsi a boikhutso mme fa go tlhagile maemo a tshoganetso a kalafi, ga ba kitla ba tshelwa madi go “boloka botshelo” jwa bone. Se se itumedisang ke gore, dikgotlatshekelo di le dintsi di akanyetsa se se tla solegelang ngwana molemo go na le go atlhola gore a ba bona bodumedi jwa motsadi yo mongwe bo le kotsi. A re sekasekeng dikai dingwe.